શીર્ષક: અમેરિકા : જ્યોર્જ ફ્લૉઇડની જિંદગીની અંતિમ પળોની ચોંકાવી દેનારી કહાણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જ્યોર્જે વારંવાર પોલીસ અધિકારીઓને કહ્યું હતું કે તેઓ શ્વાસ લઈ શકતા નથી

જ્યોર્જ ફ્લૉઇડની હત્યાના આરોપનો સામનો કરી રહેલા પોલીસ અધિકારીએ જ્યારે ઘૂંટણથી તેમનું ગળું દબાવી રાખ્યું હતું અને તેઓ હાફતાં કશુંક કહેવાની કોશિશ કરી રહ્યા હતા ત્યારે તેમને ચૂપ રહેવાનું કહેવાઈ રહ્યું હતું.

બૉડી કૅમ (શરીરમાં લાગેલા કૅમેરા) ફૂટેજ અને રેકર્ડ થયેલી વાતચીતની ટ્રાન્સસ્ક્રિપ્ટ મુજબ હથિયાર વિનાના જ્યોર્જ ફ્લૉઇડે કસણતાં પોતાના દિવગંત માતા અને બાળકોનું નામ લીધું હતું.

જ્યોર્જ ફ્લૉઇડ કહી રહ્યા હતા કે મિનિયાપોલીસના પોલીસવાળા મને મારી નાખશે.

આ ઘટનામાં સામેલ ચાર પોલીસ અધિકારીઓમાંના એકના વકીલે આ દસ્તાવેજ કોર્ટમાં સોંપ્યા.

આ ટ્રાન્સસ્ક્રિપ્ટથી સ્પષ્ટ ખબર પડે છે કે જ્યોર્જ ફ્લૉઇડની જિંદગીની અંતિમ પળોમાં શું થયું હતું. મે મહિનામાં તેમના મૃત્યુ પછી દુનિયાભરમાં વિરોધપ્રદર્શનો થયાં હતાં.

જ્યોર્જ ફ્લૉઇડના મોતને લઈને વંશવાદ સામે શરૂ થયેલું વિરોધપ્રદર્શન આગળ જતાં 'બ્લૅક લાઇવ્સ મેટર' આંદોલનમાં ફેરવાઈ ગયું હતું.

દુનિયાભરમાં આ મામલે ચર્ચા થઈ રહી છે અને આ ઘટનાને અમેરિકાના ઇતિહાસના ગુલામી અને ભેદભાવના દોરના પ્રતિબિંબના રૂપે જોવાઈ.

જ્યોર્જ ફ્લૉઇડની ધરપકડની પોલીસની કાર્યવાહીમાં સામેલ ચાર અધિકારીને નોકરીમાં કાઢી મૂક્યા છે અને તેમની ધરપકડ કરાઈ.

જ્યોર્જનું ગળું પોતાના ઘૂંટણથી દબાવનારા પોલીસ અધિકારી ડેરેક શૉવિન પર સેકન્ડ ડિગ્રી મર્ડર સહિત ઘણા અન્ય આરોપો લગાવવામાં આવ્યા.

જ્યારે અન્ય ત્રણ અધિકારી થૉમસ લેન, જે ઍલેકઝાન્ડર ક્વેંગ અને તોઉ થાઓ પર અપરાધ માટે ઉશ્કેરવાના અને તેમાં મદદના આરોપ લગાવવામાં આવ્યા છે.

ગુરુવારે આ ટ્રાન્સસ્ક્રિપ્ટને સાર્વજનિક કરાઈ અને થૉમસ લેનના વકીલોએ તેમના પર લાગેલા આરોપોને ફગાવવાની માગ કરી છે.

ચેતવણી : આગળનું લખાણ કેટલાક વાચકોને વિચલિત કરી શકે છે.

ટ્રાન્સસ્ક્રિપ્ટમાં શું છે?

થૉમસ લેન

અત્યાર સુધીમાં ફ્લૉઇડની ધરપકડ અને તેમની જિંદગીના અંતિમ પળની જે જાણકારી ઉપલબ્ધ છે, એ ઘટના પ્રત્યક્ષદર્શીઓ તરફથી સોશિયલ મીડિયામાં કરેલી પોસ્ટને આધારે સામે આવી છે.

કોર્ટમાં સોંપેલી આ ટ્રાન્સસ્ક્રિપ્ટથી આ ઘટના અંગે વિસ્તારથી જાણકારી સામે આવી છે. આ ટ્રાન્સસ્ક્રિપ્ટ થૉમસ લેન અને જે ઍલેકઝાન્ડર ક્વેંગ ઘટનાસ્થળ પર પહોંચ્યા પછીની છે.

એ સમયે જ્યોર્જ ફ્લૉઇડને એમ્બ્યુલન્સમાં સીપીઆર (મૃતપ્રાયને જીવિત કરવા માટે અપાતી મેડિકલ હેલ્પ) અપાઈ રહી હતી.

થૉમસ લેન અને...